stanford-oval/wikipedia huggingface dataset:
Michael Barratt

| Michael Reed Barratt |
| --- | --- |

Henkilötiedot
Syntynyt: 16. huhtikuuta 1959 (ikä 65) Vancouver (Washington), Yhdysvallat
Kansalaisuus:  yhdysvaltalainen
Ammatti:  lääkäri
Ura
Tyyppi:  astronautti
Aika avaruudessa:  211 pv 11 t 46 min
Lennot

Sojuz TMA-14:  Sojuz TMA-14
 
:  Retkikunta 19
 
:  Retkikunta 20
 
:  STS-133
 
Michael Reed Barratt  (s. 16. huhtikuuta 1959 Vancouver (Washington), Yhdysvallat) on  yhdysvaltalainen lääkäri ja NASAn astronautti. Ilmailulääketieteeseen erikoistunut Barratt toimi NASAssa ilmailulääkärinä ennen kuin hänet valittiin astronauttikoulutukseen. Hän on osallistunut NASAn sukkula-Mir-ohjelman ja Kansainvälisen avaruusaseman avaruusläketietieteen ohjelmien kehittämiseen. Barratt osallistui lentoinsinöörinä Retkikunta 19:n lennolle, ensimmäiselle avaruuslennolleen,  ja jatkoi lentoaan Retkikunta 20:n miehistön jäsenenä. Hän osallistui myös lennolle STS-133.
Barratt on naimisissa tohtori Michelle Lynne Barrattin (o.s. Sasynuik) kanssa; heillä on viisi lasta.
Aiheesta muualla

Kuvia tai muita tiedostoja aiheesta Michael Barratt Wikimedia Commonsissa
Elämäkerta NASAn sivulla (englanniksi)
Barrattin lentoa STS-133 edeltävä haastattelu (Arkistoitu – Internet Archive) (7.10.2010) (myös YouTube-videona, 32 min 12 s) (englanniksi)
Barrattin Sojuz TMA-14:n lentoa edeltävä haastattelu (Arkistoitu – Internet Archive) (9.3.2009) (englanniksi)
Star Trek: The Real Doctor McCoy Space.comin artikkeli 5.5.2009
Melodi Grand Prix 2019

| Eurovision laulukilpailu 2019  Norjan euroviisukarsinta> Melodi Grand Prix 2019 |
| --- | --- |

Päivämäärä:  2. maaliskuuta 2019
Tapahtumapaikka:  Oslo Spektrum, Oslo
Juontaja(t):  Heidi Ruud Ellingsen Kåre Magnus Bergh
Voittaja:  KEiiNO ”Spirit in the Sky”
Norja Eurovision laulukilpailussa Virallinen verkkosivusto 
 ◄ 2018  2020 ► 
Melodi Grand Prix 2019 oli Norjassa järjestetty laulukilpailu, jossa valittiin Norjan edustaja vuoden 2019 Eurovision laulukilpailuun. Kilpailu pidettiin avoimena sävellyskilpailuna, johon lähetettiin runsaat tuhat kappaletta. Niistä kymmenen valittiin karsinnan finaaliin, ja finalistit julkistettiin 25. tammikuuta.
Finaali pidettiin 2. maaliskuuta Oslo Spektrum -areenalla. Finaalissa voittaja valittiin kolmikierroksisessa äänestyksessä. Ensimmäisellä kierroksella kymmenen kansainväistä raatia sekä katsojat puhelin-, internet- ja sovellusäänestyksellä valitsivat yhdessä neljä kappaletta toiselle kierrokselle. Ensimmäisen kierroksen tuloksista julkaistiin vain jatkoon menijät sekä kunkin kansainvälisen raadin suosikki. Toisella kierroksella katsojat äänestivät neljästä kappaleesta kaksi kaksintaisteluun, jossa voittaja valittiin. Voittajaksi äänestettiin yhtye KEiiNO kappaleella ”Spirit in the Sky”. Finaali keräsi 961 000 katsojaa.
Tulos > Ensimmäinen kierros

| Numero | Artisti | Kappale | Lauluntekijä(t) | Tulos |
| --- | --- | --- | --- | --- |
| 1 | Chris Medina | "We Try" | Chris Medina, Jason Gill, Tormod Løkling, Julimar Santos | Putosi |
| 2 | D'Sound | "Mr. Unicorn" | Kim Ofstad, Jonny Sjo, Mirjam Omdal, Magnus Martinsen, Tormod Martinsen | Toinen kierros |
| 3 | Mørland | "En livredd mann" | Kjetil Mørland | Putosi |
| 4 | Anna-Lisa Kumoji | "Holla" | Ashley Hicklin, Jeroen Swinnen, Maria Broberg | Toinen kierros |
| 5 | Erlend Bratland | "Sing for You" | Erlend Bratland, Arvid Solvang, Nils Egil Brandsæter | Putosi |
| 6 | Ingrid Berg Mehus | "Feel" | Ingrid Berg Mehus, Bjørnar Hopland, Anthony Modebe | Putosi |
| 7 | Hank von Hell | "Fake It" | Hans Erik Husby, Andreas Werling | Putosi |
| 8 | Carina Dahl | "Hold Me Down" | Ashley Hicklin, Jeroen Swinnen, Pele Loriano, Laurell Barker, Laura Groeseneken | Putosi |
| 9 | Adrian Jørgensen | "The Bubble" | Jonas McDonnell, Aleksander Walmann, Kjetil Mørland | Toinen kierros |
| 10 | KEiiNO | "Spirit in the Sky" | Tom Hugo Hermansen, Fred-René Buljo, Alexandra Rotan, Henrik Tala, Alex Olsson, Rüdiger Schramm | Toinen kierros |

| Kansainvälisten raatien suosikit> Numero | Kansainvälisten raatien suosikit> Kappale | Kansainvälisten raatien suosikit>  | Kansainvälisten raatien suosikit>  | Kansainvälisten raatien suosikit>  | Kansainvälisten raatien suosikit>  | Kansainvälisten raatien suosikit>  | Kansainvälisten raatien suosikit>  | Kansainvälisten raatien suosikit>  | Kansainvälisten raatien suosikit>  | Kansainvälisten raatien suosikit>  | Kansainvälisten raatien suosikit>  |
| --- | --- | --- | --- | --- | --- | --- | --- | --- | --- | --- | --- |
| 1 | "We Try" |  |  |  |  |  |  |  |  |  |  |
| 2 | "Mr. Unicorn" |  | X | X |  |  |  | X | X |  |  |
| 3 | "En livredd mann" |  |  |  | X |  |  |  |  |  |  |
| 4 | "Holla" | X |  |  |  |  |  |  |  |  |  |
| 5 | "Sing for You" |  |  |  |  |  |  |  |  |  |  |
| 6 | "Feel" |  |  |  |  |  |  |  |  |  |  |
| 7 | "Fake It" |  |  |  |  |  |  |  |  |  |  |
| 8 | "Hold Me Down" |  |  |  |  |  |  |  |  |  |  |
| 9 | "The Bubble" |  |  |  |  | X | X |  |  | X |  |
| 10 | "Spirit in the Sky" |  |  |  |  |  |  |  |  |  | X |
Tulos > Toinen kierros

| Numero | Artisti | Kappale | Äänet | Sija | Tulos |
| --- | --- | --- | --- | --- | --- |
| 1 | D'Sound | "Mr. Unicorn" | 11 123 | 3 | Putosi |
| 2 | Anna-Lisa Kumoji | "Holla" | 6 718 | 4 | Putosi |
| 3 | Adrian Jørgensen | "The Bubble" | 55 794 | 2 | Kaksintaistelu |
| 4 | KEiiNO | "Spirit in the Sky" | 98 328 | 1 | Kaksintaistelu |
Tulos > Kaksintaistelu

| Numero | Artisti | Kappale | Ensimmäinen kierros | Toinen kierros | Yht>  | Sija |
| --- | --- | --- | --- | --- | --- | --- |
| 1 | Adrian Jørgensen | "The Bubble" | 55 794 | 106 814 | 162 608 | 2 |
| 2 | KEiiNO | "Spirit in the Sky" | 98 328 | 133 609 | 231 937 | 1 |
Aiheesta muualla

Koko karsintafinaali NRK:n sivuilla
Melodi Grand Prix
| --- | --- |
1960–luku:   1960  1961  1962  1963  1964  1965  1966  1967  1968  1969 
1970–luku:   1970  1971  1972  1973  1974  1975  1976  1977  1978  1979 
1980–luku:   1980  1981  1982  1983  1984  1985  1986  1987  1988  1989 
1990–luku:   1990  1991  1992  1993  1994  1995  1996  1997  1998  1999 
2000–luku:   2000  2001  2002  2003  2004  2005  2006  2007  2008  2009 
2010–luku:   2010  2011  2012  2013  2014  2015  2016  2017  2018  2019 
2020–luku:   2020  2021  2022  2023  2024
Mauthausen-Gusen

Näkymä kohti Mauthausenin pääporttia.
SS:n johtaja Heinrich Himmler vierailulla Mauthausenissa vuonna 1941.
Mauthausen (vuoden 1940 kesästä lähtien Mauthausen-Gusen) oli natsi-Saksan keskitysleiri, joka kasvoi suureksi leiriryhmäksi. Se rakennettiin Ylä-Itävaltaan Mauthausenin ja Gusenin kylien ympärille, noin 20 kilometriä Linzin kaupungista itään.
Alun perin alueella sijainneesta yksittäisestä leiristä Mauthausen laajeni ajan mittaan yhdeksi Saksan hallinnoiman Euroopan suurimmista työleirikomplekseista. Mauthausenissa ja Gusenin lähistöllä sijainnutta neljää pääleiriä lukuun ottamatta eri puolille Itävaltaa ja Saksan eteläosia sijoitetut yli 50 alaleiriä käyttivät vankeja orjatyövoimana. Alaleirejä sijaitsi muun muassa Ebenseen, Melkin ja Amstettenin kaupungeissa. Lukuisat KZ Mauthausenin alaisuudessa toimineet leirit sisälsivät kivilouhoksia, ase- ja ammustehtaita, kaivoksia sekä Me 262 -suihkuhävittäjien kokoonpanotehtaita.
Läheltä St Georgen an der Gusenin kaupunkia on löydetty maanalainen tehdaskompleksi, jossa epäillään natsivallan aikana tehdyn muun muassa ydinaseen kehittämistyötä. Rakennelmien löytämiseen johtivat itävaltalaisen dokumentaristin Andreas Sulzerin tekemät asiakirjalöydöt. Huolellisesti kätketyt rakennelmat jäivät alueen miehittäneiltä Neuvostoliiton armeijan yksiköiltä löytämättä.
Tammikuussa 1945 Mauthausenin keskustoimistosta johdetuissa leireissä oli arviolta 85 000 vankia. Kuolleiden tarkkaa määrää ei tiedetä, mutta useimpien lähteiden mukaan se olisi ollut koko leiriryhmän osalta   välillä 122 766 – 320 000. Leirit muodostivat yhden ensimmäisistä massiivisista keskitysleirikomplekseista natsi-Saksassa ja olivat viimeisiä, jotka länsiliittoutuneet tai Neuvostoliitto valtasivat. Kaksi pääleiriä, Mauthausen ja Gusen I, olivat myös ainoat leirit koko Euroopassa, jotka kuuluivat ”luokkaan III”, mikä merkitsi niiden olleen ”Valtakunnan parantumattomille poliittisille vastustajille” suunnatuista leireistä ankarimmiksi tarkoitettuja. Toisin kuin monissa muissa keskitysleireissä, joissa oli kaikenlaisia vankeja, Mauthausenia käytettiin pääasiassa toisen maailmansodan aikana Saksan hallintaan joutuneiden maiden älymystöön ja yläluokkiin kuuluneiden koulutettujen ihmisten tappamiseen kovalla työnteolla.
Kulttuurissa

Kreikkalainen säveltäjä Mikis Theodorakis sävelsi Mauthausenista kertovan neliosaisen Mauthausen-sarjan (Mauthausen Cantata). Theodorakiksen ystävä Iakovos Kambanellis oli vankina Mauthausenissa ja kirjoitti kokemuksistaan neljä runoa, jotka Theodorakis sävelsi. Theodorakis omisti sävellyksensä kaikille fasismista kärsineille ja sitä vastaan taistelleille.
Mauthausen-sarjan alkuperäisinä esittäjinä toimivat Maria Farantouri (kreikaksi), Elinoar Moav Veniadi (hepreaksi), Gisela May (saksaksi) ja Nadia Weinberg (englanniksi). Suomeksi sen on levyttänyt Agit Prop, ja sekä suomeksi että ruotsiksi (kääntäjinä Pentti Saaritsa ja Claes Andersson) sitä on esittänyt Arja Saijonmaa.
Kuvagalleria

Saapuneita vankeja odottaa desinfiointia ja siirtoa leirille.
Uudet vangit vaihtoivat vaatteita vankilan aukiolla.
Leirin vankeja kuvattuna vuonna 1945 leirin vapauttamisen yhteydessä.
Leirin vankeja kuvattuna vuonna 1945 leirin vapauttamisen yhteydessä.
Aiheesta muualla

Kuvia tai muita tiedostoja aiheesta Mauthausen-Gusen Wikimedia Commonsissa
Melonta kesäolympialaisissa 1952 – naisten 500 metrin kajakkiyksikkö

Helsingin olympiakisojen naisten melonnassa oli ainoana lajina kajakkiyksiköiden 500 metrin kilpailu. Osanottajia oli 13. Kilpailu käytiin 28. heinäkuuta Soutustadionilla.
Alkuerät

Jokaisesta erästä kolme nopeinta loppukilpailuun.
Loppukilpailu

| Sija | Nimi | Maa | Aika |
| --- | --- | --- | --- |
| 1 | Sylvi Saimo |  Suomi | 2.18,4 |
| 2 | Gertrude Liebhart |  Itävalta | 2.18,8 |
| 3 | Nina Savina |  Neuvostoliitto | 2.21,6 |
| 4 | Alida van der Anker-Doedens |  Alankomaat | 2.22,3 |
| 5 | Bodil Svendsen |  Tanska | 2.22,7 |
| 6 | Cecília Hartmann |  Unkari | 2.23,0 |
| 7 | Marta Kroutilová |  Tšekkoslovakia | 2.23,8 |
| 8 | Josefa Koester |  Saksa | 2.25,9 |
| 9 | Therese Zenz |  Saar | 2.27,9 |
Aiheesta muualla

Finaalin selostus YLE:n elävässä arkistossa
Michael Barkun

Michael Barkun
Michael Barkun (s. 1938) on yhdysvaltalainen politiikan tutkija. Hän on millenarististen ja utopististen liikkeiden, radikaalioikeiston ja terrorismin asiantuntija.
Barkun väitteli filosofian tohtoriksi Northwestern Universitysta vuonna 1965. Hän oli politiikan tutkimuksen professori Syracusen yliopiston Maxwell School of Citizenship and Public Affairsissa. Hänen tutkimusaiheisiinsa ovat kuuluneet millenaristiset ja apokalyptiset liikkeet, ekstremismi, uskonnollinen väkivalta ja salaliittoteoriat.
Julkaisuja

Law Without Sanctions (1968)
Disaster and the Millennium (1974)
Crucible of the Millennium (1986)
Religion and the Racist Right (1997)
Chasing Phantoms: Reality, Imagination, and Homeland Security Since 9/11 (2011)
Culture of Conspiracy: Apocalyptic Visions in Contemporary America (2013)
Melonta kesäolympialaisissa 1960

Melonta
Vuoden 1960 kesäolympialaisten melonta järjestettiin 26. – 29. elokuuta 1960 Albanojärvellä, Italiassa. Tämä oli viides kerta kun laji oli mukana olympialaisten ohjelmassa virallisena lajina. Mukana oli 172 osanottajaa 24 eri maasta. Tapahtumia oli seitsemän.
Mitalistit > Miehet

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kanadalaisyksikkö 1 000 metriä |  János Parti |  Aleksandr Silajev |  Leon Rotman |
| Kanadalaiskaksikko 1 000 metriä |  Neuvostoliitto Leonid Geištor Sergei Makarenko |  Italia Aldo Dezi Francesco La Macchia |  Unkari Imre Farkas András Törő |
| Kajakkiyksikkö 1 000 metriä |  Erik Hansen |  Imre Szöllősi |  Gert Fredriksson |
| Kajakkiyksikkö 4 × 500 metriä |  Saksan yhdistynyt joukkue Dieter Krause Günther Perleberg Paul Lange Friedhelm Wentzke |  Unkari Imre Szöllősi Imre Kemecsey András Szente György Mészáros |  Tanska Erik Hansen Helmuth Sørensen Arne Høyer Erling Jessen |
| Kajakkikaksikko 1 000 metriä |  Ruotsi Gert Fredriksson Sven-Olov Sjödelius |  Unkari András Szente György Mészáros |  Puola Stefan Kapłaniak Władysław Zieliński |
Mitalistit > Naiset

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kajakkiyksikkö 500 metriä |  Antonina Seredina |  Therese Zenz |  Daniela Walkowiak-Pilecka |
| Kajakkikaksikko 500 metriä |  Neuvostoliitto Marija Šubina Antonina Seredina |  Saksan yhdistynyt joukkue Therese Zenz Ingrid Hartmann |  Unkari Klára Fried-Bánfalvi Vilma Egresi |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Neuvostoliitto | 3 | 1 | 0 | 4 |
| 2. |  Unkari | 1 | 3 | 2 | 6 |
| 3. |  Saksan yhdistynyt joukkue | 1 | 2 | 0 | 3 |
| 4. |  Tanska | 1 | 0 | 1 | 2 |
| 4. |  Ruotsi | 1 | 0 | 1 | 2 |
| 6. |  Italia | 0 | 1 | 0 | 1 |
| 7. |  Puola | 0 | 0 | 2 | 2 |
| 8. |  Romania | 0 | 0 | 1 | 1 |
Mikko Innanen (saksofonisti)

Mikko Innanen Moers Festival -tapahtumassa vuonna 2007.
Mikko Aleksi Innanen (s. 28. helmikuuta 1978 Lapinjärvi) on suomalainen saksofonisti. Innanen aloitti saksofonin soiton 10-vuotiaana, muutettuaan perheensä kanssa Lapinjärveltä Loviisaan. Innanen opiskeli Porvoonseudun musiikkiopiston pop- ja jazzlinjalla ja soitti vuosien ajan myös Porvoo Big Bandissa. Hän asuu nykyään Helsingissä.
Innanen voitti kaikkien aikojen ensimmäisen Jukka Perkon saksofonikilpailun vuonna 2001. Suomen Jazzliiton Yrjö-palkinnon Innanen sai vuonna 2008. Innasen yhtyeen, Mikko Innanen & Innkvisitionin, albumi Clustrophy julkaistiin vuonna 2010.
Melodi Grand Prix 2018

| Eurovision laulukilpailu 2018  Norjan euroviisukarsinta> Melodi Grand Prix 2018 |
| --- | --- |

Päivämäärä:  10. maaliskuuta 2018
Tapahtumapaikka:  Oslo Spektrum, Oslo
Juontaja(t):  Kåre Magnus Bergh Silya Nymoen
Voittaja:  Alexander Rybak ”That’s How You Write a Song”
Norja Eurovision laulukilpailussa Virallinen verkkosivusto 
 ◄ 2017  2019 ► 
Alexander Rybak esittämässä voittoesitystä.
Melodi Grand Prix 2018 oli Norjassa järjestetty laulukilpailu, jossa valittiin Norjan edustaja vuoden 2018 Eurovision laulukilpailuun. Kilpailu pidettiin avoimena sävellyskilpailuna, johon lähetettiin noin 1 200 kappaletta. Niistä kymmenen valittiin karsinnan finaaliin, ja finalistit julkaistiin 15. tammikuuta.
Finaali pidettiin 10. maaliskuuta Oslo Spektrum -areenalla. Finaalissa voittaja valittiin kolmikierroksisessa äänestyksessä. Ensimmäisellä kierroksella kansainväliset raadit sekä puhelinäänestäjät valitsivat neljä kappaletta toiselle kierrokselle. Ensimmäisen kierroksen tuloksista julkaistiin vain jatkoon menijät sekä kunkin kansainvälisen raadin suosikki. Toisella kierroksella puhelinäänestäjät valitsivat kaksi kappaletta kaksintaisteluun, jossa puhelinäänestäjät äänestivät voittajan. Kilpailun voitti Alexander Rybak kappaleella ”That’s How You Write a Song”. Rybak oli voittanut Melodi Grand Prix’in ja kansainvälisen Eurovision laulukilpailun jo vuonna 2009. Finaali keräsi 1 001 000 katsojaa.
Tulos > Ensimmäinen kierros

| Numero | Artisti | Kappale | Lauluntekijä(t) | Tulos |
| --- | --- | --- | --- | --- |
| 1 | Stella & Alexandra | "You Got Me" | Stella Mwangi, Gustav Eurén, Niclas Arn, Andreas Alfredsson | Toinen kierros |
| 2 | Aleksander Walmann | "Talk to the Hand" | Joakim With Steen, Jonas McDonnell, Magnus Klausen, Aleksander Walmann | Toinen kierros |
| 3 | Ida Maria | "Scandilove" | Ida Maria Børli Sivertsen, Stefan Törnby | Putosi |
| 4 | Nicoline | "Light Me Up" | Nicoline Berg Kaasin, Johan Larsson, Emilie Adams | Putosi |
| 5 | Tom Hugo | "I Like I Like I Like" | Tom Hugo Hermansen | Putosi |
| 6 | Charla K | "Stop the Music" | Charlotte Kjær, Per Gessle, Alex Shield | Putosi |
| 7 | Alejandro Fuentes | "Tengo Otra" | Alejandro Fuentes, Angel Arce Pututi, Alejandro Pututi | Putosi |
| 8 | Vidar Villa | "Moren din" | Vidar André Mohaugen, Jonas Thomassen, Martin Thomassen | Putosi |
| 9 | Rebecca | "Who We Are" | Kjetil Mørland | Toinen kierros |
| 10 | Alexander Rybak | "That’s How You Write a Song" | Alexander Rybak | Toinen kierros |
| Kansainvälisten raatien suosikit> Numero | Kansainvälisten raatien suosikit> Kappale | Kansainvälisten raatien suosikit>  | Kansainvälisten raatien suosikit>  | Kansainvälisten raatien suosikit>  | Kansainvälisten raatien suosikit>  | Kansainvälisten raatien suosikit>  | Kansainvälisten raatien suosikit>  | Kansainvälisten raatien suosikit>  | Kansainvälisten raatien suosikit>  | Kansainvälisten raatien suosikit>  | Kansainvälisten raatien suosikit>  |
| --- | --- | --- | --- | --- | --- | --- | --- | --- | --- | --- | --- |
| 1 | "You Got Me" | X |  |  |  |  |  |  |  |  | X |
| 2 | "Talk to the Hand" |  |  |  |  |  |  |  | X |  |  |
| 3 | "Scandilove" |  |  |  |  |  |  |  |  |  |  |
| 4 | "Light Me Up" |  |  |  |  |  |  |  |  |  |  |
| 5 | "I Like I Like I Like" |  |  |  |  |  |  |  |  |  |  |
| 6 | "Stop the Music" |  |  |  |  |  |  |  |  |  |  |
| 7 | "Tengo Otra" |  |  |  |  |  |  |  |  |  |  |
| 8 | "Moren din" |  |  |  |  |  |  |  |  |  |  |
| 9 | "Who We Are" |  |  |  | X | X |  |  |  | X |  |
| 10 | "That’s How You Write a Song" |  | X | X |  |  | X | X |  |  |  |
Tulos > Toinen kierros

| Numero | Artisti | Kappale | Äänet | Sija | Tulos |
| --- | --- | --- | --- | --- | --- |
| 1 | Stella & Alexandra | "You Got Me" | 29 784 | 3 | Putosi |
| 2 | Aleksander Walmann | "Talk to the Hand" | 7 927 | 4 | Putosi |
| 3 | Rebecca | "Who We Are" | 46 260 | 2 | Kaksintaistelu |
| 4 | Alexander Rybak | "That’s How You Write a Song" | 133 164 | 1 | Kaksintaistelu |
Tulos > Kaksintaistelu

| Numero | Artisti | Kappale | Ensimmäinen kierros | Toinen kierros | Yht>  | Sija |
| --- | --- | --- | --- | --- | --- | --- |
| 1 | Rebecca | "Who We Are" | 46 260 | 77 244 | 123 504 | 2 |
| 2 | Alexander Rybak | "That’s How You Write a Song" | 133 164 | 173 229 | 306 393 | 1 |
Aiheesta muualla

Koko karsintafinaali NRK:n sivuilla
Melodi Grand Prix
| --- | --- |
1960–luku:   1960  1961  1962  1963  1964  1965  1966  1967  1968  1969 
1970–luku:   1970  1971  1972  1973  1974  1975  1976  1977  1978  1979 
1980–luku:   1980  1981  1982  1983  1984  1985  1986  1987  1988  1989 
1990–luku:   1990  1991  1992  1993  1994  1995  1996  1997  1998  1999 
2000–luku:   2000  2001  2002  2003  2004  2005  2006  2007  2008  2009 
2010–luku:   2010  2011  2012  2013  2014  2015  2016  2017  2018  2019 
2020–luku:   2020  2021  2022  2023  2024
Mikko J. Aro

Mikko Juho Aro (s. 1. lokakuuta 1945 Helsinki) on suomalainen eläköitynyt yritysjohtaja, joka on saanut  teollisuusneuvoksen arvonimen.
Aro syntyi ekonomi Paavo Aron ja Martta Kosken perheeseen ja avioitui 1969 sairaanhoitaja Helena Laurilan kanssa. Hän tuli ylioppilaaksi Arkadian yhteislyseosta 1965 ja valmistui ekonomiksi Helsingin kauppakorkeakoulusta 1971. Aro oli Tukkukauppojen Oy:n tuotepäällikkö 1970–1972, Oy Suomen CPC:n markkinointipäällikkö 1972–1975, Oy Trans-Meri Ab:n markkinointipäällikkö 1975–1977,  Oy Airam Ab:n tulosyksikön johtaja 1977–1982, Helvar Oy:n toimitusjohtaja 1982–1996 ja hallituksen jäsen vuodesta 1983 sekä Oy Helvar Merca Group Ab:n Merca-liiketoimintaryhmän johtaja 1996. Metorex International Oy:n toimitusjohtaja Aro oli 1997–2002 ja toimi myös yhtiön hallituksen puheenjohtajana. Okmetic-yhtiön hallituksen puheenjohtajana Aro toimi tämän jälkeen vielä vuoteen 2008 asti. Arolla on ollut myös useita liike-elämän ja muita luottamus- ja asiantuntijatehtäviä. Teollisuusneuvoksen arvonimen hän sai 1996.
María Félix

| María Félix |
| --- | --- |
 María Félix elokuvassa La diosa arrodillada vuodelta 1947.
Henkilötiedot
Syntynyt: 4. toukokuuta 1914 Álamos, Sonora
Kuollut: 8. huhtikuuta 2002 México
Ammatti:  näyttelijä
Puoliso:  Enrique Álvarez Agustín Lara Jorge Negrete Alex Berger
Lapset:  Enrique Álvarez Félix
Muut tiedot
 Nimikirjoitus
María Félix (4. toukokuuta 1914 – 8. huhtikuuta 2002) oli meksikolainen elokuvanäyttelijä ja yksi oman aikansa meksikolaisista elokuvatähdistä. Hän teki elokuvia Meksikossa, mutta myös Euroopassa Ranskassa, Espanjassa ja Italiassa. Hänet tunnettiin paitsi rooleistaan, mutta myös useista suhteistaan meksikolaisiin merkkihenkilöihin, kuten muusikko Agustín Laraan ja näyttelijä Jorge Negreteen.
Elämäkerta > Nuoruus

María de los Ángeles Félix Guereña syntyi 4. toukokuuta 1914 Álamosissa Meksikon Sonoran osavaltiossa. Hänen isänsä Bernardo Félix oli valtion virkamies. Äiti oli osefina Guereña. Laspia perheesessä oli 16 ja heistä María oli yhdeksäs. Hänen ollessaan 10-vuotias perhe muutti Guadalajaraan. Huolimatta huonosta koulumenestyksestään María pääsi opiskelemaan yliopistossa tullen valituksi esimerkiksi karnevaalikuningattareksi. Hän meni naimisiin kauppiaana työskennelleen Enrique Álvarezin kanssa. Parin ainut lapsi Enrique Álvarez Félix syntyi vuonna 1934. Avioliitto päättyi pian eroon.
Elämäkerta > Elokuvaura ja ihmissuhteet

Félix muutti eronsa jälkeen pääkaupunki Méxicoon, jossa elokuvaohjaaja Fernando Palacios värväsi Félixin ensimmäiseen rooliinsa elokuvassa El Peñón de las Ánimas vuonna 1942. Maaseudulle sijoittunut elokuva perustui löyhästi Romeon ja Julian tarinaan. Elokuvakriitikot kritisoivat elokuvaa, mutta Félixistä se teki silti Meksikolaisen elokuvan tähden. Vuonna 1946 seurasi Emilio Fernándezin ohjaama elokuva Enamorada, jota on puolestaan pidetty Félixin parhaana suorituksena. Elokuva on romanttinen komedia, jossa Félix  näyttelee rikkaan miehen tytärtä kaupungissa Meksikon vallankumouksen myllerryksessä. Tunnettu meksikolainen miesnäyttelijä Pedro Armendáriz näytteli häneen rakastuvan vallankumouksellisen kenraalin roolia.
Félix tunnettiin paitsi rooleistaan elokuvissa, mutta myös yksityiselämänsä kautta suhteistaan moniin oman aikansa meksikolaisiin merkkihenkilöihin. Hän oli vuonna 1943 mennyt naimisiin kansallismuusikkona ja runoilijana pidetyn Agustín Laran kanssa. Félix  esiintyy esimerkiksi hänen hyvin suosituksi tulleessa kappaleessaan María Bonita. Avioliittoa seurattiin Meksikossa hieman samaan tapaan, kuin Marilyn Monroen ja Joe DiMaggion avioliittoa [[Yhdysvallat<Yhdysvalloissa]]. Avioliitto ei kuitenkaan kestänyt. Lara oli mustasukkainen ja pari erosi vuonna 1947. Eron jälkeen Félix matkusti Eurooppaan esiintyen espanjalaisessa elokuvassa Mare Nostrum. Hän teki sittemmin useita elokuvia Espanjassa, Italiassa ja Ranskasa. Hänen ranskalaisia elokuviaan olivat esimerkiksi Richard Pottierin La Belle Otero vuodelta 1954 ja Jean Renoirin French Cancan.
Laran jälkeen Félixiin rakastui taiteilija Diego Rivera, joka maalasi esimerkiksi useita Félixin muotokuvia. Félix ei sen sijaan niin syttynyt hänen huomiostaan.  Sen sijaan hän avioitui kolmannen kerran Jorge Negreten kanssa. Negreten hän oli tavannut alun perin elokuvan El Peñón de las Ánimas kuvauksissa. Negrete oli tuolloin Meksikon johtava miesnäyttelijä. Avioliitosta vuonna 1952  uutisoitiin näyttävästi, mutta tämäkään liitto ei kestänyt pitkään. Negrete oli sairas ja Félix jätti hänet taakseen matkustaen jälleen Eurooppaan elokuvia tekemään. Félixin viimeinen avioliitto solmittiin ranskalaisen Alex Bergerin kanssa ja hänen viimeinen elokuvaroolinsa oli vuoden 1970 elokuvassa La Generala.